CELEX: C2006/131/34
Language: sk
Date: 2006-06-03 00:00:00
Title: Vec C-465/04: Rozsudok Súdneho dvora (prvá komora) z  23. marca 2006  (návrh na začatie prejudiciálneho konania, ktorý podal Corte suprema di cassazione) – Honyvem Informazioni Commerciali Srl/Mariella De Zotti (Samostatní obchodní zástupcovia — Smernica 86/653/EHS — Právo obchodného zástupcu na náhradu po zániku zmluvy)

3.6.2006   
            
            
               SK
            
            
               Úradný vestník Európskej únie
            
            
               C 131/19
            
         Rozsudok Súdneho dvora (prvá komora) z 23. marca 2006 (návrh na začatie prejudiciálneho konania, ktorý podal Corte suprema di cassazione) – Honyvem Informazioni Commerciali Srl/Mariella De Zotti
   (Vec C-465/04) (1)
   
   (Samostatní obchodní zástupcovia - Smernica 86/653/EHS - Právo obchodného zástupcu na náhradu po zániku zmluvy)
   (2006/C 131/34)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte suprema di cassazione
   Účastníci konania pred vnútroštátnym súdom
   
      Žalobca: Honyvem Informazioni Commerciali Srl
   
      Žalovaná: Mariella De Zotti
   Predmet veci
   Návrh na začatie prejudiciálneho konania – Corte suprema di cassazione – Výklad článkov 17 a 19 smernice Rady 86/653/EHS z 18. decembra 1986 o koordinácii právnych predpisov členských štátov týkajúcich sa samostatných obchodných zástupcov (Ú. v. ES L 382, s. 17, Mim. vyd. 06/001, s. 177) – Právo obchodného zástupcu na náhradu alebo na náhradu škody po zániku zmluvy
   Výrok rozsudku
   
               1.
            
            
               Článok 19 smernice Rady 86/653/EHS z 18. decembra 1986 o koordinácii právnych predpisov členských štátov týkajúcich sa samostatných obchodných zástupcov sa má vykladať v tom zmysle, že náhradu pri zániku zmluvy, ktorá vyplýva z uplatnenia článku 17 ods. 2 tejto smernice, možno nahradiť na základe kolektívnej zmluvy náhradou určenou v závislosti od iných kritérií, než sú kritériá stanovené uvedeným ustanovením, len vtedy, ak sa preukáže, že uplatnenie takejto zmluvy zaručuje obchodnému zástupcovi vo všetkých prípadoch rovnakú alebo vyššiu náhradu, než je náhrada vyplývajúca z uplatnenia tohto ustanovenia.
            
         
               2.
            
            
               V rámci stanovenom článkom 17 ods. 2 smernice 86/653 majú členské štáty právomoc posúdenia, ktorú môžu vykonávať najmä v súlade s kritériom spravodlivosti.
            
         
      (1)  Ú. v. EÚ C 31, 5.2.2005.